open-index/open-wikipedia-markdown huggingface dataset:
Testrup Højskole

**Testrup Højskole** er en dansk grundtvigsk folkehøyskole grunnlagt i 1866 av høyskolemannen Jens Nørregård (1838–1913). Sammen med en rekke engasjerte medarbeidere (Christoffer Bågø m.fl.) gjorde han Testrup Højskole til en suksessfull skole.
Testrup Højskole ligger i Mårslet ca. 13 km syd for Aarhus.

I 1913 overtok forstander Kristian Taarup ledelsen av skolen, og i 1927 ble skolen kjøpt av Dansk Sygeplejeråd og drevet som sykepleiehøyskole i de neste 40 år – i de første 20 år under ledelse av forstanderinne Maren Grosen og de siste 20 med Ingrid Kaae som leder. Skolen var den første og også den meste kjente av en rekke sykepleiehøyskoler rundt omkring i landet. Da sykepleierskeutdannelsen ble omlagt, vendte skolen tilbake til sin opprinnelige skikkelse som en allmenn folkehøyskole i den grundtvigske tradisjon.

Skolen er i dag en av de toneangivende grundtvigske høyskoler. Siden 1986 har Jørgen Carlsen vært forstander. Testrup Højskoles Elevforening siden 2011 har vært ledet av Benjamin Ask Popp-Madsen, elev fra 2006.

Testrup Højskole utdeler årlig i samarbeide med Montana Møbler og Dagbladet Information, Montanas Litteraturpris.

## Referanser


## Eksterne lenker
* Testrup Højskole
Silkeborg Højskole

** Silkeborg Højskole** er en grundtvigiansk folkehøyskole, opprettet i 1969 av FDF og FPF.

Beliggende ved Silkeborg Langsø, og med moderne bygningsmessige fasiliteter, er det en velbesøkt høyskole som tiltrekker unge fra alle deler av Danmark. Hovedfag på høyskolen er Politikk, Musikk, Friluftsliv, U-land og Euroclass (sistnevnte med engelsk som undervisningssprog).

Høyskolen har en lang tradisjon for å knytte reiser sammen med kurstilbudet. De senere år er reisene i stadig høyere grad knyttet til den faglige undervisning. Således har Politikk- og Musikkfaget reiser til bl.a. New York, Memphis og Beijing med i semesterplanene, Friluftsliv tilbyr en rekke *Explorerreiser* til bl.a. Canada og New Zealand, mens U-land har skiftende reisemål i den tredje verden.

På Silkeborg Højskole har man valgt å videreutvikle den tradisjonelle, brede folkehøyskole med mange fag innenfor både det boklige, det musikalske/kreative og det fysisk utfordrende. Målgruppen er de 18-25-årige.

Langt de fleste elever på høyskolen er således unge på vei mellom ungdoms- og videregående utdannelse. Høyskoleoppholdet brukes blant annet til å avklare seg med hensyn til videre studievalg.

På efterårssemetrene har Ten Sing Norway lagt sin utdannelse på høyskolen. Der er derfor ofte 15 – 25 norske elever på skolen.

Gjennom årene er flere landskjente sanger utsprunget av det kreative miljø på skolen. Den mest kjente er *Livstræet* (*Lad os lege i livstræets krone*) med tekst og musikk av Erik Lindebjerg og Hans Holm, tidligere henholdsvis kunstlærer og musikklærer.

Forstander er Helga og Carsten Kolby Kristiansen. 

## Eksterne lenker
* Silkeborg Højskole
Elizabeth Butler-Sloss

**Ann Elizabeth Oldfield Butler-Sloss**, baronesse Butler-Sloss, (født 10. august 1933) er en pensjonert britisk dommer og senere stedfortredende *[[Coroner (yrke)|coroner]]* til det britiske kongehuset.

Hun ble født Ann Elizabeth Oldfield Havers og var datter av dommer Cecil Havers. Hun var søster til den avdøde rikskansleren Michael Havers, og er tante til hans sønn, skuespilleren Nigel Havers. Hun fikk sin utdannelse ved Wycombe Abbey School.

Hun ble medlem av advokatsamfunnet Inner Temple i 1955. Hun giftet seg med Joseph Butler-Sloss i 1958. I 1979 ble hun den fjerde kvinnen til å bli utnevnt til dommer ved High Court of Justice. Som alle andre kvinnelige dommere på den tiden ble hun tilknyttet domstolens familierettsavdeling. I 1988 ble hun som første kvinne utnevnt til dommer ved Court of Appeal, den nest høyeste domstolen i det engelske rettssystemet.

Hun ble forfremmet til Dame Grand Cross av Order of the British Empire (GBE) i 2004. Den 13. juni 2006 ble hun tildelt tittelen baronesse Butler-Sloss av Marsh Green i Devon.

## Referanser
Liberté, égalité, fraternité

**Liberté, égalité, fraternité** (, fransk for «frihet, likhet, brorskap»)  er nasjonalt motto for Frankrike og Haiti. Det er en kortere variant av *Liberté, égalité, fraternité, ou la mort!*, («Frihet, likhet, brorskap eller døden!»), slagordet for den franske revolusjonen i 1789. Henvisningen til «døden» ble fjernet da det i for stor grad ble assosiert med skrekkveldet under revolusjonen. 

Mottoet er blant annet gjengitt på de franske euro-myntene. De tre ordene blir tidvis forbundet med de tre fargene i trikoloren, det franske nasjonalflagget, men det finnes ikke noen egentlig sammenheng mellom dem.

«Frihet, likhet, brorskap» har også vært slagord i arbeiderbevegelsen og andre politiske massebevegelser i mange land.

Mottoet er eksempel på hendiatris (fra gresk ἓν διὰ τριῶν, *hèn dià triôn*, «ett gjennom tre»), en talemåte som uttrykker en idé med tre ord.

## Opprinnelse

Selv om mottoet går tilbake til den franske revolusjonen, var det den gangen bare ett av mange, og det ble ikke instituert før den tredje republikk på slutten av 1800-tallet. Diskusjonen om ordene og rekkefølgen av dem begynte likevel allerede under revolusjonen.

Den første som uttrykte mottoet, kan ha vært Maximilien Robespierre (1758–1794) i talen *Discours sur l'organisation des gardes nationales* («Om organiseringen av nasjonalgarden») 5. desember 1790, i artikkel XVI. Bruken spredte seg snart til hele Frankrike:

Også Antoine-François Momoro (1756–1794) har blitt tilskrevet æren for mottoet. Han var trykker i Paris og tilhørte hébertistene, en radikal, revolusjonær gruppe tilknyttet Jacques René Hébert, Da utenlandsk invasjon og føderalistisk opprør truet i 1793, ble ordene endret til *Unité, Indivisibilité de la République; Liberté, Egalité, Fraternité ou la mort* («Enhet, republikkens udelelighet; frihet, likhet, broderskap eller døden»). I en resolusjon foreslått av Pariskommunen, der Momoro var medlem, ble det i hans tillegg ''section du Théâtre-Français'' 29. juni 1793 bestemt at dette skulle stå som innskrift på husfasadene i Paris. Dette ble også tatt i bruk av innbyggerne i andre franske byer. 

I 1837 hevdet imidlertid filosofen Pierre Leroux at mottoet hadde et anonymt, folkelig opphav. 

Historikeren Mona Ozouf understreker at *liberté* og *égalité* inngikk i mottoer på 1700-tallet, men ikke alltid sammen med *fraternité*. Isteden kunne en bruke begreper som *amitié* («vennskap»), *charité* («nestekjærlighet») og *union* («forbund»).

## Referanser


## Eksterne lenker
*
Einojuhani Rautavaara

**Einojuhani Rautavaara** (født 9. oktober 1928 i Helsingfors, død 27. juli 2016 samme sted) var en finsk komponist.

Han gjennomgikk flere stilistiske faser, men kombinerte ofte forskjellige stilarter i individuelle verker.

Hans tidlige verker er neoklassiske. I slutten av 1950-årene gikk han over til seriell teknikk som i 4. symfoni fra 1962. Hans omfattende produksjon dekker praktisk talt alle tradisjonelle genrer. Særlig bemerkelsesverdig er hans operaer, åtte symfonier, andre orkesterverker og konserter.

## Referanser


## Eksterne lenker
* 
* 
* 
*
Engelsk 2. divisjon 1892–93

**Engelsk 2. divisjon 1892–93** var den første sesongen i Football Leagues 2. divisjon.  fra Birmingham vant, men tapte sin test-kamp og rykket derfor ikke opp til 1. divisjon. 

## Tabell

## Test-kamper og valg av klubber til Football League
;Test-kamper 
Football League innførte test-kamper for de tre dårligste 1. divisjonslagene og de tre beste 2. divisjonslagene. De 2. divisjons-klubbene som vant sin test-kamp ville kunne søke om å bli valgt inn i 1. divisjon. De 1. divisjons-klubbene som vant, beholdt sine plasser automatisk. 

;Valg av klubber til Football League
Football Leagues regler fastslo at de fire dårligste klubbene i 2. divisjon måtte fratre ligaen og så søke om å bli gjenvalgt. Klubber utenfor Football League måtte søke om å bli innvalgt. Fotball Leagues årlige generalforsamling (Annual General Meeting - AGM) holdt valg over hvilke klubber som skulle få spille i ligaen den påfølgende sesongen. Ved den femte årlige avstemningen besluttet AGM at 2. divisjon skulle utvides fra 12 til 14 klubber. Dermed ble alle de fire dårligste klubbene gjenvalgt og to nye klubber ble innvalgt. Man ble i løpet av møtet enige om å utvide 2. divisjon med ytterligere to klubber, totalt 16, slik at det ble like mange klubber i 1.- og 2. divisjon. Det ble derfor avholdt to avstemninger om innvelgelse til Football League dette året. 

Avstemningsresultatene fra AGM 1893:

*Accrington forlot Football League i august 1893 og den ledige plassen ble gitt til **[[Middlesbrough Ironopolis FC|Middlesbrough Ironopolis]]**. 
*Kort tid etter forlot også  ligaen, men ble ikke erstattet. Engelsk 2. divisjon 1893–94 ble derfor gjennomført med 15 klubber.

## Referanser
Engelsk 2. divisjon 1893–94

**Engelsk 2. divisjon 1893–94** var den andre sesongen i Football Leagues 2. divisjon.  vant og rykket opp til 1. divisjon etter at de vant sin test-kamp mot . 

## Tabell

## Test-kamper og valg av klubber til Football League
;Test-kamper 
Football League innførte test-kamper for de tre dårligste 1. divisjonslagene og de tre beste 2. divisjonslagene. De 2. divisjons-klubbene som vant sin test-kamp ville kunne søke om å bli valgt inn i 1. divisjon. De 1. divisjons-klubbene som vant, beholdt sine plasser automatisk. 

;Valg av klubber til Football League
Football Leagues regler fastslo at de fire dårligste klubbene i 2. divisjon måtte fratre ligaen og så søke om å bli gjenvalgt. Klubber utenfor Football League måtte søke om å bli innvalgt. Fotball Leagues årlige generalforsamling (Annual General Meeting - AGM) holdt valg over hvilke klubber som skulle få spille i ligaen den påfølgende sesongen. 

 forlot Football League i august 1893 og  valgte å ikke søke gjenvalg etter sesongen 1893–94. Dermed bestemte Football League at det kun var de tre dårligste klubbene i 2. divisjon som måtte søke gjenvalg dette året. Etter avstemningen ble det kjent at Middlesbrough Ironopolis måtte trekke seg fra ligaen på grunn av økonomiske problemer. AGM inviterte derfor Rotherham Town til å bli værende i 2. divisjon, noe klubben takket ja til. 

Avstemningsresultatene fra AGM 1894:

*Middlesbrough Ironopolis måtte trekke seg fra ligaen på grunn av økonomiske problemer. 
*Rotherham Town aksepterte Football Leagues invitasjon om å bli værende i 2. divisjon.

## Referanser
Konferansen av europeiske kirker

**Konferansen av europeiske kirker** (KEK) (*eng.: Conference of European Churches*) er en sammenslutning av 126 ortodokse, protestantiske, anglikanske og gammelkatolske kirker samt 43 assosierte organisasjoner fra alle land i Europa.

## Formål
KEK ble grunnlagt i 1959 og har hovedkontorer i Genève, Brussel og Strasbourg. Gjennom samarbeidet forplikter medlemskirkene seg til å arbeide for forsoning og enhet i den europeiske kirkefamilie, ved å overvinne historiske splittelser og språklige, geografiske og økonomiske barrierer. Den katolske kirke er ikke med i KEK, men det er opprettet et godt og formalisert samarbeid dem imellom.

## Historie & arbeid
Tidlig på 1950-tallet, altså like etter annen verdenskrig og med den kalde krigen som bakteppe, begynte de uformelle samtaler og møter mellom ulike europeiske kirker som senere skulle bli formalisert i KEK. Sammenslutningen oppstod i erkjennelsen av at man bodde på et splittet og herjet kontinent, og hovedtanken var å arbeide for internasjonal forståelse og å bygge bro mellom kirkene i Øst-Europa og Vest-Europa, som ble skilt med Jernteppet. Dette gav seg blant annet utslag som at KEKs generalforsamling i 1964 ble avholdt ombord på et skip utenfor Bornholm – for å forbigå alle visumproblemer og sørge for at representanter fra alle medlemslandene skulle kunne delta. De senere tiår, og særlig etter jernteppets fall, har KEK i stadig økende grad rettet fokus mot andre former for brobygging: Mellom minoritets- og majoritetskirker, mellom kvinner og menn og mellom kristne og mennesker med en annen tro. I samarbeid med Den katolske kirke i Europa er det også arrangert en rekke økumeniske møter – som i 2001 munnet ut i fellesdokumentet *[[Charta Oecumenica]]*. Både KEKs medlemskirker og Den katolske kirke har oppfordret alle sine menigheter i Europa til å benytte seg av dette økumeniske skriftet på lokalt plan.

## KEK og Norge
Blant norske kirker og organisasjoner er det bare Den norske kirke som er medlem i KEK. I 2003 ble KEKs generalforsamling for første gang avholdt i Norge, nærmere bestemt Trondheim.

På KEKs generalforsamling i Lyon i juli 2009 ble to nordmenn valgt inn som representanter til KEKs sentralkomité; Elise Sandnes og Erlend Rogne.

## Eksterne lenker
* KEKs offisielle nettsider
Engelsk 2. divisjon 1895–96

**Engelsk 2. divisjon 1895–96** var den fjerde sesongen i Football Leagues 2. divisjon.  vant og rykket opp til 1. divisjon etter at de vant test-kamp-spillet. 

## Tabell

## Test-kamper og valg av klubber til Football League
;Test-kamper 
Football League arrangerte test-kamper for de to dårligste 1. divisjonslagene og de to beste 2. divisjonslagene. Formatet var blitt endret til en play off-variant der de to 1. divisjonslagene møtte begge de to 2. divisjonslagene hjemme og borte i en mini-serie. Resultatet fra hjemme- og bortekampene ble lagt sammen og utgjorde sluttresultatet. 

De to lagene som kom på  de to øverste plassene ville bli vurdert av Football League for spill i 1. divisjon den påfølgende sesongen. Dersom de to beste lagene kom fra 1. divisjon, beholdt de automatisk plassen. De to lagene nederst på tabellen ble invitert til spill i 2. divisjon.  

Dersom et 2. divisjonslag kom på en av de to øverste plassene, ville de kunne søke om opprykk til 1. divisjon. Fotball Leagues årlige generalforsamling (Annual General Meeting - AGM) behandlet søknaden og holdt valg om laget skulle inviteres til spill i 1. divisjon. 2. divisjonslag som kom på en av de to nederste plassene, ble automatisk værende i 2. divisjon.  

;Tabell

|}

;Valg av klubber til Football League
Football Leagues regler fastslo at de tre dårligste klubbene i 2. divisjon måtte fratre ligaen og så søke om å bli gjenvalgt. Klubber utenfor Football League måtte søke om å bli innvalgt.  Fotball Leagues årlige generalforsamling (Annual General Meeting - AGM) holdt valg over hvilke klubber som skulle få spille i ligaen den påfølgende sesongen. Rotherham Town søkte ikke gjenvalg og forlot Football League. 

Avstemmingsresultatene fra AGM 1896:

## Referanser
Engelsk 2. divisjon 1898–99

**Engelsk 2. divisjon 1898–99** var den sjuende sesongen i Football Leagues 2. divisjon.  vant og rykket opp til 1. divisjon sammen med Glossop North End som kom på 2.-plass.

## Tabell

## Nedrykk fra 1. divisjon og valg av klubber til Football League
;Nedrykk fra 1. divisjon
Football League innførte etter sesongen 1897–98 formatet med direkte opp- og nedrykk mellom 1.- og 2. divisjon, etter at formatet med test-kamper var blitt kraftig kritisert. Det nye formatet innebar at de to dårligste klubbene i 1. divisjon rykket automatisk ned til 2. divisjon og de to beste klubbene i 2. divisjon rykket automatisk opp til 1. divisjon.

**[[Engelsk 1. divisjon 1898–99]]:**

|}

;Valg av klubber til Football League
Football Leagues regler fastslo at de tre dårligste klubbene i 2. divisjon måtte fratre ligaen og så søke om å bli gjenvalgt. Klubber utenfor Football League måtte søke om å bli innvalgt.  Fotball Leagues årlige generalforsamling (Annual General Meeting - AGM) holdt valg over hvilke klubber som skulle få spille i ligaen den påfølgende sesongen.  søkte ikke gjenvalg, men forlot Football League og ble med i den lokale ligaen Lancashire League.

Avstemmingsresultatene fra AGM 1899:

* søkte ikke gjenvalg til Football League

## Referanser
Leif Segerstam

**Leif Segerstam** (1944–2024) var en finlandssvensk dirigent, komponist, pianist og fiolinist. Han snakket sju språk, blant annet japansk.

## Liv og  virke
Segerstam fikk utdannelse ved Sibelius-akademiet i Helsingfors og Juilliard i New York. 

### Virksomhet
Han var blant annet sjefsdirigent ved Østerrikes Radio Symfoniorkester, Finlands Radio Symfoniorkester og Danmarks Radios Symfoniorkester og virket som gjestedirigent på de store scenene over hele verden. Fra 1995 var han sjefsdirigent ved Helsingfors Filharmoniske Orkester.

Leif Segerstam ble ofte hørt og sett i Sverige. Han var engasjert ved Kungliga Operan i flere omganger fra 1968, i årene 1995-2000 som sjefsdirigent og musikksjef. Han dirigerte også andre svenske orkestre, og samarbeidet med Kungliga Musikhögskolan i Stockholm. Da han i april 2007 dirigerte en konsert i Kristiansand, hadde han skrevet en egen komposisjon til orkesteret: «Admiring the Nordic Nature», som han skrev da han fikk oppdraget å dirigere konserten. Det var hans 128. symfoni. I en samtale med avisa *[[Fædrelandsvennen]]* foran konserten i Kristiansand, sa han dette om musikk:

«Musikk er ikke det som klinger. Musikk er hvorfor det som klinger, klinger som det klinger når det klinger.»

### Komposisjoner
Leif Segerstam var en produktiv komponist, med 309 symfonier på opuslisten (i september 2016) og i tillegg en mengde solokonserter og andre stykker. Mange av hans verk er planlagt å framføres av et orkester uten dirigent. I stedet settes en klokke foran orkesteret og så må musikerne følge med den. Alle hans symfonier har fått en tidsramme, de er mellom 18 og 24 minutter, og alle er i én sats.

### Innspillinger
I Segerstams omfattende diskografi inngår, foruten mange egne verk, blant annet alle Jean Sibelius, Carl Nielsens og Gustav Mahlers symfonier, likesom verk av senere komponister som Einojuhani Rautavaara, John Corigliano og Christopher Rouse. En plate av ham ble av *BBC Music Magazine* kåret til Disc of the Year 2006.

## Død
Leif Segerstam døde den 9. oktober 2024 i Helsingfors, i en alder av 80 år.

## Priser
Nordisk råds musikkpris 1999

## Referanser


## Eksterne lenker
* 
* 
* 
* 
* Finnish Music Information Centre, med bl a verksliste og (ikke fullstendig) diskografi.
* Rekordkomponist
Engelsk 2. divisjon 1906–07

**Engelsk 2. divisjon 1906–1907** var den 15. sesongen i Football Leagues 2. divisjon.  vant og rykket opp til 1. divisjon sammen med  som kom på 2.-plass.

## Tabell

## Nedrykk fra 1. divisjon og valg av klubber til Football League
;Nedrykk fra 1. divisjon
De to dårligste klubbene i 1. divisjon rykket automatisk ned til 2. divisjon og de to beste klubbene i 2. divisjon rykket automatisk opp til 1. divisjon.

**[[Engelsk 1. divisjon 1906–07]]:**

|}

;Valg av klubber til Football League
Football Leagues regler fastslo at de tre dårligste klubbene i 2. divisjon måtte fratre ligaen og så søke om å bli gjenvalgt. Klubber utenfor Football League måtte søke om å bli innvalgt.  Fotball Leagues årlige generalforsamling (Annual General Meeting - AGM) holdt valg over hvilke klubber som skulle få spille i ligaen den påfølgende sesongen.

 meddelte kort tid etter AGMs avstemning at de trakk klubben fra ligaen på grunn av økonomiske problemer. Både Burton United og  søkte om å overta den ledige plassen. Etter at en avstemning i Managment Comittee ga Oldham Athletic seks stemmer og 0 stemmer for Burton United, inviterte AGM  til 2. divisjon, noe de takket ja til.

Avstemningsresultatene fra AGM 1907:

*  trakk seg fra Football League. 
*  fikk Burslem Port Vales plass i 2. divisjon.

## Referanser
Engelsk 2. divisjon 1938–39

**Engelsk 2. divisjon 1938–1939** var den 43. sesongen i Football Leagues 2. divisjon.  vant og rykket opp til 1. divisjon sammen med  som kom på 2.-plass. Dette var den siste sesongen som ble fullført før andre verdenskrig startet. Sesongen 1939–40 ble avbrutt 2. september 1939, etter bare tre ligarunder.

## Tabell

## Nedrykk fra 1. divisjon og opprykk fra 3. divisjon
;Nedrykk fra 1. divisjon 
De to beste klubbene i 2. divisjon rykket automatisk opp til 1. divisjon og de to dårligste klubbene i 1. divisjon rykket automatisk ned til 2. divisjon. 

**[[Engelsk 1. divisjon 1938–39]]:**

|}

;Opprykk fra 3. divisjon nord og 3. divisjon sør
Vinnerne av de respektive 3. divisjonene rykket automatisk opp til 2. divisjon.

**[[Football League 3. divisjon nord 1938–1939|Engelsk 3. divisjon nord 1938–39]]:**

|}

**[[Football League 3. divisjon sør 1938–1939|Engelsk 3. divisjon sør 1938–39]]:**

|}

## Referanser
Engelsk 2. divisjon 1939–40

**Engelsk 2. divisjon 1939–1940** skulle ha vært den 44. sesongen i Football Leagues 2. divisjon.  vant og rykket opp til 1. divisjon sammen med  som kom på 2.-plass. Sesongen startet med første ligarunde 26. august 1939. Tyskland invaderte Polen 1. september 1939 og tredje ligarunde ble spilt dagen etter. Ligaen ble avbrutt den påfølgende dagen, 3. september 1939, etter at Storbritannia erklærte krig mot Tyskland. Det ble ikke arrangert ordinært ligaspill igjen før i 1946. 

## Tabell

## Referanser
Lov Herren

***Lov Herren*** er navnet på den norske, katolske salmeboken som St. Olav Forlag utgav i 2000. Den inngår i en lang rekke av norske katolske salmebøker utgitt etter den katolske kirke ble legalisert i Norge igjen på 1800-tallet. I forordet heter det blant annet:


''«Lov Herren inneholder et rikt utvalg av Kirkens salmer, gamle og nye, til bruk under hele kirkeåret. Med sitt utvalg slår den også en bro til Den norske kirke med dens rike salmetradisjon og andre kirkesamfunn som verdsetter salmesang. (...) Kirkemusikkens formål er at Gud må bli forherliget og de troende bli helliget (jf. Liturgikonstitusjonen av det 2. Vatikankonsil).»


Innholdet i Lov Herren er delt i fire hoveddeler:
*Messens liturgi
*Den hellige Treenighet
*Kirken og De Helliges samfunn
*Det kristne liv

Blant et meget bredt utvalg komponister er norske Thoralf Norheim (død 1984) den som er representert med flest numre (med unntak av gregorianske melodier). Blant nålevende komponister har Wolfgang Plagge bidratt med et særlig høyt antall melodier.

## Referanser
Saiyaner

**Saiyanere** er en fiktiv, menneskelignende livsform i Akira Toriyamas kjente manga-serie *[[Dragon Ball]]*. Inntil kort tid før seriens begynnelse holdt Saiyanerne til på planeten Vegeta, før den ble sprengt i biter av Freeza, som utryddet nesten hele rasen. Navnet «Saiyaner» er et ordspill på det japanske ordet for grønnsak, *yasai*, og det japanske ordet for villman yajin. De norske og engelske Tankobonene sier Saiyaner for en liten feil i oversettelsen av ordet. Det originale navnet til Saiyanere er Saiya-jin som er grønnsakens villman person. dette er fordi Jin brukes til å si Person. (Eksempel: En fra Canada hadde vært Canada-Jin.) (Volumene) samtlige navngitte fullblods-Saiyanere som har dukket opp i serien har et ordspill på en grønnsak som navn.

## Historie
Saiyanerne er en rase superkrigere som kommer fra planeten vegita som freezer sprengte. En meget kjent legende fra vegeta var legenden om super saiyanene, legenden sa at hvert millennium ville det bli født en saiyan med utrolige krefter dette var legenden om den legendariske krigeren eller super saiyan. den første super saiyanen i serien var son goku og på grunn av dette tok han tittelen som den legendariske krigeren, og han var ironisk nok den eneste som mestret alle super saiyan forvandlingene.

## Spesielle kjennetegn
En fullblods Sayiayin har kjennetegn som følgende: 1. De liker å sloss. 2. De har masser av mot som betyr at de ikke klarer å innrømme et tap føre de har en helt ødelagt kropp og til og med da vill de ikke gi opp med det første. 3. Hårfargen er nesten  alltid svart enkelte har brunt, og håret vokser ikke på samme måte som hos vanlige mennesker( det vil på et punkt slutte å vokse med mindre det blir klippet og selv da vil det ikke gå forbi den satte grensen). 4. Fra en sayiayin er født har de en hale som også er et veldig bra kjennetegn.

## Spesielle evner
- Hvis en saiyan fortsatt har en hale og ser på fullmånen transformeres vedkommende til en vargorilla (oozaru) og da blir styrken tidoblet. Mange saiyaner klarer ikke styre seg i denne formen, med mindre de har trent seg opp til å kunne gjøre det.

- sayianene hadde den unike egenskapen å bli sterkere for hver kamp (alle skader de tar så sant de ikke tar livet av dem øker styrken deres).

- uvanlig utholdenhet og hardhet(Son Goku falt som baby ned en diger klippe og landet på hodet og overlevde), harde nok til å bli truffet av kraftige kuler uten å ta skade av det.

- raske helbredende evner kan komme seg fra nærdøden skader av seg selv på en dag.

- evnen til å kunne bruke enorm energi (ved å slippe all sin sinne på en gang)

## Liste over navngitte Saiyanere i ''Dragon Ball''-serien
### Fullblods-Saiyanere
*Son Gokū (virkelig navn: **Kakarot**)
*Raditz
*Vegeta
*Nappa
*Tullece
*Bardock
*Sleypar
*Toma
*Pumbukin
*Totapo
*Kong Vegeta
*Paragus
*Broli
*Onio

### Halvblods-Saiyanere
*Son Gohan
*Trunks
*Son Goten
*Bra

### Kvartblods-Saiyanere
*Pan

### Femtegenerasjons Saiyanere
*Son Gokū jr.
*Vegeta jr.

### Legendariske Super-Saiyanere
*Broly
*Hiwar
*Materiera
Joy Gruttmann

**Joy Gruttmann** (født 6. desember 1995 i Gelsenkirchen) er en tysk barnesangerinne.

Joy Gruttmann er niese av komponisten Iris Gruttmann, og har fra 1999 sunget barnesanger for ARDs barnesending *[[Die Sendung mit der Maus]]*. I februar 2001, da hun var fem år, sang hun sin femte sang, *[[Schnappi, das kleine Krokodil]]*, som i 2004 og 2005 havnet på toppen av hitlistene i en rekke land, etter først å ha blitt populær gjennom internett.

## Referanser


## Eksterne lenker
* 
*
Kinesisk algeeter

**Kinesisk algeeter** (noen ganger forkortet **CAE**) er en karpefisk som er populær i akvaristikken.

Kroppen er lang og sylindrisk. Munnen vender nedover og har brede lepper med mange folder som former en sugeplate som fisken bruker til å skrape løs alger med. Ryggfinnen er velutviklet, med ni myke stråler. Gatt- bryst- og bukfinnene er alle avrundet. Halefinnen har en dyp forgrening.

Det er relativt stor variasjon i fargetegningene innen denne arten. Den har gule sider med en brun stripe langs kroppen. Stripen er vanligvis brutt opp i flekker. Øynene er også gule. Halen og ryggfinnen har små prikker langs roten, og er gjennomsiktige. Ryggen er brun.

Albino-varianter er også vanlige i handelen, da gjerne med navn som «gul kinesisk algeeter» eller «albino». Albinismen kan være hel eller delvis/flekket, med felter av gult og mørkt brunt.

## Akvaristikk
Akvariet bør være tett beplantet og ha rimelig sterk strøm, som en tilnærming til fiskens naturlige habitat. Dette er en enkel fisk å ta vare på. Den er planteeter i naturen, men vil ta flakôr supplert med algetabletter. Noen sier at den er en utmerket algeeter og tar alle algene i akvariet på kort tid, andre akvarister mener den er mindre effektiv, og at siamesisk algeeter er et mye bedre valg hvis man vil ha en fisk som tar alger.
Unge individer kan passe i et selskapsakvarium. Etter hvert som de blir eldre, blir de mer aggressive mot artsfrender og også mot andre akvarieinnvånere.

De fleste ser ut til å enes om at fisken som ung er dyktig til å spise alger. For en del eldre individ ser det dessverre ut til at menyen dreier seg mer i animalsk retning. Eiere med store, flate fisk, som f.eks. discus og scalare, har opplevd at den kinesiske algeeteren suger seg fast på kroppen til den andre fisken, sannsynligvis er det slimlaget som utgjør et fristende måltid.

En interessant tilpasning ved denne fisken, er måten den puster på. Når den har sugd seg fast på en stein eller lignende, trekker den inn vann gjennom et lite hull i øvre hjørne av gjelleåpningen. På denne måten kan fisken forbli fasthengende i sterk strøm.

## Eksterne lenker
* 
*
Flying fox

**Flying fox** (ofte forkortet **FF**) er populærnavnet på en asiatisk karpefisk.
Den blir ca. 15 cm lang, og lever i omtrent fem år. 
Den trives best i stim, og er temmelig aktiv. 
Den foretrekker et tett beplantet akvarium.

## Flying fox kontra siamesisk algeeter
Utseendemessig ligner flying fox litt på siamesisk algeeter og derfor ofte selges som siamesisk algeeter til akvarister som ønsker å bli kvitt alger i akvariet sitt. 
Dessverre er denne fisken ikke like nyttig som siamesisk algeeter når det gjelder å fjerne alger fra akvariet. Som liten eter den en del alger, men etter hvert som den vokser til, foretrekker den fôr fra butikken og blir lite tolerant overfor artsfrender.

Man kan se forskjell på artene ved at FF har ugjennomsiktige finner med hvite finnetipper, mens SAE har gjennomsiktige. 
FF har to par skjeggtråder ved munnen, SAE har ett par.
I tillegg har FF en lys linje i overkant av den mørke linjen som går langs kroppen, noe SAE mangler.

## Eksterne lenker
* 
*
Cenél Conaill

**Cenél Conaill** var en irsk ætt eller klan som nedstammet fra Conall Gulban, sønn av Niall Noígiallach, som grunnla kongedømmet **Tír Conaill** (anglisert form *Tyrconnel*) på 400-tallet. «Cenél» og «Tír» Conaill brukes om hverandre, og begge kan forekomme både som henvisning til ætten og til det geografiske området.

Cenél Conaill tilhørte den sørlige greinen av dynastiet Uí Néill, kjent som sørlige Uí Néill. Fram til slutten av 700-tallet rivaliserte Cenél Conaill med den beslektede klanen Cenél nEógain om dominansen i den nordvestlige delen av Irland, men fra 789 var Cenél nEógain etablert som den mektigste. Det har vært flere konger av Tara eller overkonger av Irland fra Cenél Conaill, den mest kjente er nok Domhall mac Áedo (død 642 og den siste var Flaithbertach mac Loingsig (abdiserte i 734, død 765 i Armagh). Columba av Iona tilhørte også denne klanen.

Det historiske kongedømmet Tír Conaill dekket mesteparten av dagens grevskap Donegal, og på sitt største også deler av de tilgrendende grevskapene.

## Litteratur
***Donnchadh Ó Corraín**, *The Vikings & Ireland* pdf
*
Chrysomeloidea

* bladbiller
* pollenbladbiller
* trebladbiller
* trebukker

**Chrysomeloidea** er en artsrik overfamilie av biller som tilsvarer den gruppen som før ble kalt Phytophaga (=planteetere). De aller fleste artene lever på eller i planter. Det er beskrevet omtrent  arter, de fleste i de to store familiene trebukker (Cerambycidae) og bladbiller (Chrysomelidae). I Norge er det funnet omtrent 300 arter. Noen nyere inndelinger opererer med to underfamilier, Cerambycoidea med familiene Cerambycidae og Vesperidae (den sistnevnte blir ofte regnet som en undergruppe av Cerambycidae) og Chrysomeloidea i snever forstand med familiene trebladbiller (Megalopodidae), pollenbladbiller (Orsodacnidae) og Chrysomelidae.

## Utseende
Små til meget store (1–180&nbsp;mm) biller av sterkt varierende form og farge. Oversiden er sjelden tydelig hårete og ofte metallisk farget. Antennene er middels lange til meget lange, 11-leddete (bortsett fra hos noen jordlopper som har 10 ledd) og uten en markert kølle. Beina er forholdsvis lange og kraftige, føttene er fem-leddete, men det fjerde leddet er ganske lite og knapt synlig (pseudotetramere føtter), i alle fall det tredje leddet er tolappet (ofte alle de tre innerste), og den ytterste leddet er tynt og krumt.

## Levevis
Så godt som alle artene er knyttet til planter. De fleste trebukkene har larver som borer i død eller levende ved. De andre tre familiene lever stort sett av grønne plantedeler, enten de gnager på utsiden eller minerer innenfra. De fleste artene flyr godt og kan spre seg over betydelige avstander. Voksne biller kan ofte finnes på blomster.

## Skadedyr
Som en kunne vente i en så artsrik gruppe av planteetende insekter, er det en del arter som kan leve på kulturvekster og gjøre betydelig skade. Et av de mest kjente eksemplene er koloradobillen (*Leptinotarsa decemlineata*) som angriper poteter. Bladbiller (Chrysomelidae) gjør skade ved å gnage på bladene til ulike slags planter, mens trebukker (Cerambycidae) kan gjøre skade på tømmer ved å bore i veden, noen ganger drar de med seg parasittiske sopper slik at treet blir drept. Noen arter av trebukker lever i tørr, død ved og kan skade bygningstømmer og møbler, særlig kjent er husbukken (*Hylotrupes bajulus*).

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (Inraorden) Cucujiformia Lameere, 1938
**** Overfamilien **trebukker og bladbiller, Chrysomeloidea** Latreille, 1802 (=Phytophaga)
***** Familien trebukker, Cerambycidae Latreille, 1802  –  arter
***** (Familien Vesperidae  – ofte regnet som en del av Cerambycidae)
***** Familien trebladbiller, Megalopodidae  – 400 arter
***** Familien pollenbladbiller, Orsodacnidae  – 23 arter
***** Familien bladbiller, Chrysomelidae  –  arter

## Eksterne lenker
*
4. serierunde i Adeccoligaen 2007

**4. serierunde i Adeccoligaen 2007** startet den 28. april klokken 16:00 med kampen mellom Bodø/Glimt og Skeid. Runden ble avsluttet med syv kamper den 29. april 2007 som alle startet klokken 18:00.

## Fakta

## Eksterne lenker
* Adeccoligaen 2007: Terminliste og resultater  på altomfotball.no
Siamesisk algeeter

**Siamesisk algeeter** (ofte forkortet **SAE**) er en karpefisk som holder til i elver og bekker, samt oversvømte skoger i regntiden.

Den har en lysebrun, langstrakt kropp med en litt flat buk. Den har en tydelig, svart, vannrett stripe fra snute til hale. Denne fisken kan bli opp til 16 cm lang. 

## Akvaristikk
Denne hardføre arten er ofte å finne i akvariehandelen, og er en av de mest populære og effektive rengjørerne av akvarier. Den går for å være en av de få artene som eter penselalger.
Når man skal kjøpe siamesisk algeeter, bør man imidlertid passe på at man får riktig art. Disse fiskene er ofte feilmerket i butikken, flying fox (*Epalzeorhynchos kalopterus*),  falsk flying fox (*Garra cambodgiensis*), kinesisk algeeter (*Gyrinocheilus aymonieri*) og siamesisk algeeter (*Crossocheilus siamensis*) blir ofte forvekslet med hverandre selv om de utseendemessig ikke er så like.

De er aktive og raske svømmere som stimer hvis de holdes i en gruppe, men noen enslige individer viser aggresjon mot sine egne og beslektede fisker. Generelt kan SAE holdes i de fleste selskapskar, det rapporteres sjelden at de er aggressive slik som kinesisk algeeter eller ildhale.

Siden SAE er effektive for å holde algeveksten nede i akvariet, holder mange dem i tett beplantede kar med sterk belysning som øker algeveksten. I motsetning til andre algeetende akvariefisk, verdsettes SAE for sin evne til å ete rødalger. Dette er imidlertid opportunistiske fisker som tar både bunntabletter og annet fôr, en tendens som blir mer tydelig med alderen.

De foretrekker temperaturer fra 24 til 26&nbsp;°C, en pH mellom 6,5 og 8,0 og en hardhet på 5-20 dH. De er dyktige hoppere, og akvariet bør derfor ha et tettsluttende lokk slik at den siamesiske algeeteren ikke ender opp på gulvet.

## Referanser


## Eksterne lenker
*
SAE

**SAE** kan vise til

*SAE, forkortelse for Siamesisk algeeter
*SAE International (Society of Automotive Engineers), og deres standarder for:
**Motorolje#Viskositet
**Hestekrefter
**Autonome biler
Niko Pirosmani

**Niko Pirosmanasjvili**, også kjent som **Niko Pirosmani**; 1862–1918) var en naivistisk / primitivistisk maler fra Georgia i det tidligere Tsar-Russland.

Bildene hans handler om folkeliv i Georgia i arbeid, på jakt, i selskap og sammen med barn. Han prøvde seg på portretter av historiske personer, prostituerte, stilleben og landskaper. Malemateriellet varierte med hva han hadde penger til: olje på lerret, kartong eller blikkplater.

Hans mest kjente portrett er av den franske sangeren Margot de Sèvres, som han forelsket seg i. Ifølge historien kjøpte han opp alt som var mulig å få av blomster og la ut på plassen foran hotellrommet hennes (og gikk konkurs etterpå). Hendelsen er udødeliggjort gjennom et dikt av Andrej Voznesenskij, senere en sang av Alla Pugatsjova.

## Biografisk

Pirosmani var født inn i en vinbondefamilie i landsbyen *Mirzaani* i Kakhetiprovinsen. Han ble foreldreløs, og to eldre søstre tok seg av ham. De flyttet sammen til Tbilisi i 1870. I 1872 var han tjener hos rike familier, og lærte seg å lese og skrive russisk og georgisk. I 1876 dro han tilbake til Mirzaani og jobbet som gjeter, mens han trolig også lærte seg selv om maling. I 1882 startet han et lite verksted i Tbilisi. Det kastet ikke nok av seg, og ble avviklet. Han var konduktør på den georgiske jernbanen omkring 1890, og var med å starte en gård med melkeproduksjon i 1893 (som han mistet i 1901), samtidig som han malte plakater på bestilling. Etter hvert ble inntektene mindre, og han laget bilder som ble byttet mot kost og losji. Svekket av spanskesyken døde han i 1918 han av underernæring og leversvikt etter å ha ligget syk i en kjeller i tre døgn.

Han ble gravlagt på den lokale kirkegården i en uregistrert grav.

Regissøren Sergej Paradsjanov har laget en kortfilm om Pirosmani med tittelen (på engelsk)*Arabesques on the Pirosmani Theme*.

## Fotnoter

## Referanser


## Eksterne lenker
* 
* Biography and Works of Pirosmani
* Biography
Sauda Idrettslag

**Sauda A-Lag** (stiftet 22. februar 1919) er et norsk idrettslag fra Sauda. 

Fotballaget benytter Sauda stadion til kampene. A-laget lå i 4. divisjon i 2005, men fikk ikke stilt lag i 2006. I 2007-sesongen måtte laget dermed starte i 7. divisjon. I 2008 stilte Sauda IL med 17 lag, og A-laget rykket opp til 5. divisjon.

Nye Sauda stadion stod klar våren 2009. Denne stadion har nytt kunstgress og har også muligheter for friidrett.

Høsten 2009 rykket Sauda sitt A-lag opp til 4. divisjon, etter å ha slått Ølen hjemme 5:2.
Valgte deretter i 2013 å gå ned i 5. divisjon, holder seg cirka midt på tabellen.

I sesongen 2015 er målet til Sauda A-lag å kjempe helt i toppen av tabellen.
Denne sesongen er det en splittet gruppe med yngre talenter, og mer rutinerte bautaer.

## Spillertropp 2015
* Stig Buer
* Are Petter Søndenå
* Tom Erik Håheimsnes
* Sverre Gjuvsland
* Jarl Larsen
* Øyvind Paulsen
* Vidar Jensen
* Tor Olaf Johnsen
* Kristian Haraldsen Årthun
* Eirik Birkeland
* Atle Mehus
* Stian Håheim
* Andre Lilleskog
* Daniel Hjertnes
* Kristoffer Bjelland
* Jonas Øvrebø
* Stian Nordvik
* Amund Løyning
* Roger Birkeland
* Filippo Ballarin
* Håvard Kaldheim
* Kristian Stråbø

## Eksterne lenker
*
Newtontoppen

**Newtontoppen** er det høyeste fjellet på Svalbard. Toppen er  meter over havet og ligger sør i landskapet Ny-Friesland, på grensen mot Olav V Land. Fjellet ligger nordøst på øya Spitsbergen, 22&nbsp;km sørøst for Perriertoppen.

## Fotnoter


## Eksterne lenker
* 
*
Piplup

**Piplup** (Pochama på japansk) er en Pokémon i den nye regionen Sinnoh. Piplup er starterpokémon i de nye spillene Pokémon Diamond og Pearl som kommer til Europa i juni/juli 2007. Piplup har nr. 393. Den har to utviklinger som heter Prinplup og Empoleon.
## Eksterne lenker
* Piplup på Pokémon Wiki
Multekrem

**Multekrem**, eller **moltekrem**, er en typisk norsk dessert, som består av pisket kremfløte og molter. Desserten serveres ofte i en stor bolle, eller som fyll i krumkaker.

## Eksterne lenker
*
Genoafokk

En **genoa** er et forseil. Den brukes bl.a på Bermudariggede seilbåter. En genoa er en fokk som overlapper masten. 

Det er masteoverlappets lengde som bestemmer størrelsen til genuaen. Enten betegnes Genoaer med et tall – Genoa I, II, III eller IV der Genoa I er størst, men ofte oppgis størrelsen imidlertid som masteoverlappets andel, der en 140% genoa ofte tilsvarer en Genoa I.
Rullefokk

En **rullefokk** eller **rullegenoa** er et system på en seilbåt der det rundt fokkestaget er en aluminiums- eller karbonprofil som kan roteres, slik at seilet rulles inn på profilen. Profilen roteres manuelt med tauverk eller ved hjelp et elektrisk- eller hydraulisk spill, som betjenes med brytere fra kokpiten. Dette gir en enkel mulighet for å redusere seilarealet og for å rulle seilet helt inn. En vanlig fokk tar en del tid å få på plass, festet til fokkestag, skjøter og fall og få det heist. Det går langt raskere å rulle en rullefokk ut og inn når seilet ikke skal brukes.

Rullemekanismen kan også brukes til å reve seilet med, men dette gir seilet en dårligere aerodynamisk form, og benyttes derfor ikke i regatta.

For turseilere byr systemet på svært praktisk seilhåndtering, men dersom profilen skades kan det være umulig å få seilet ned igjen, hvilket kan være farlig. Systemet er derfor omdiskutert.

Dersom systemet betjenes med tauverk vil profilen forrest på fokka gå ned til en rull som har en opprullet reveline når fokka er i bruk. Lina går tilbake til kokpiten i seilbåten. Når skjøtene er slakke kan lina strammes inn og fokka rulles opp på profilen.

En rullegenoa består av det samme system, men seilet er i stedet for en fokk en genoa.
Laktoseintoleranse

**Laktoseintoleranse** er redusert egenskap til å fordøye laktose, som er det dominerende sukkeret i melk. De fleste med laktoseintoleranse kan drikke ca. 1/4 liter melk per dag uten å få problemer, men ved et høyere inntak kan det danne seg luft i magen med påfølgende vondt og eventuelt diare.

Andre melkeprodukter som yoghurt har mindre laktose i seg enn melk, mens harde oster kan være helt fri for laktose. I laktoseredusert melk er laktosen spaltet, slik at mennesker med intoleranse kan drikke den.

Laktoseintoleranse er ikke det samme som melkeallergi. 

Fra fødselen produseres enzymet laktase i tynntarmen hos mennesker og andre dyr. Dette enzymet er en forutsetning for å fordøye morsmelk. Det produseres mindre laktase etter avvenning og overgang til et mer voksent kosthold. I store deler av verden synker laktaseverdiene hos barn fra to til åtte års alder. Hos tenåringer og unge voksne er produksjonen redusert til 1/10 av spedbarnsnivået. Verdien holder seg så stabil resten av livet.

I mange områder i verden er det derfor normalt at voksne ikke drikker særlig melk. I USA regner man med at melk gir fordøyelsesproblemer hos 50 % av alle av spansk herkomst og minst 75 % av alle av afrikansk, asiatisk og innfødt amerikansk herkomst.

Laktasenivået holder seg typisk høyt for befolkningsgrupper som tidligere har hatt begrenset mulighet for å dyrke jord på grunn av klima eller andre årsaker og dermed vært avhengig av melk fra dyr for å overleve. I Skandinavia ligger andelen med laktoseintoleranse på ca. 5 %, i Sentral-Europa øker den til ca. 15 % og er på over 50 % i Sør-Europa. Den er på 70–90 % i Afrika (med unntak av mange nomadegrupper), 80 % i Sentral-Asia, 90 % i Øst-Asia, 30 % i Nord-India, 70 % i Sør-India og 65 % i Sør-Amerika.

Enkelte studier har også vist at ved å drikke en mindre mengde melk flere ganger i løpet av dagen over flere uker kan man trene opp bakteriene til å fordøye melken mer effektivt.

## Referanser
Johns Quijote

**Johns Quijote** er en musikkgruppe fra Oslo. Den er frontet av sanger, gitarist, komponist og tekstforfatter John Ivar Bye. Johns Quijote er kjent i Russland, hvor de har jevnlige konserter blant annet i St. Petersburg.

## Diskografi
**[[Ingens hjerte]]* (1998)
**[[Forløper]]* (2000)
**[[Vakkert men sant]]* (2001)
**[[Værmelding for fattigfolk]]* (2003)
**[[Resymétrisk]]* (2007)

## Eksterne lenker
* Johns Quijotes hjemmeside
*
Genua

**Genua** eller **Genova** kan sikte til:

* Genoa, et forseil
* Genova, en havneby i det nordlige Italia
* Genoa CFC, en fotballklubb fra Genova 
* Genu, genua flertall av genu som betyr kneledd
Lassi

**Lassi** er en tradisjonell indisk jogurtdrikk. Den opprinnelige drikken ble laget ved å blande jogurt, vann, salt og krydder som for eksempel ingefær, kanel, muskat, chili, spisskummen eller koriander til en skummende drikk. 

## Varianter
I nyere tid blir det også laget søt lassi, som er tilsett sukker, rosevann og/eller mango, jordbær eller andre fruktjuser. Safran-lassi er en spesialitet fra Sindh og Jodhpur i Rajasthan i India. Makhaniya-lassi er en lassi tilsatt smør (makhan betyr smør på hindi og urdu).
Juan

:*[[Juan (bind)|Juǎn]] 卷 er også den kinesiske grunnenhet for bokrull eller bokbind.*
**Juan** er en opprinnelig spansk variant av mannsnavnet Johannes, som har opprinnelse i det greske *Ioannes* og betyr «Gud er nådig».

*Juan* er også et kvinnenavn som er svært vanlig i Kina.

*Xuan* er en asturiansk form av navnet.

## Utbredelse
*Juan* har vært et populært navn i USA siden begynnelsen av 1900-tallet og hadde en popularitetstopp med 0.4% i 2005.

*Juan* er et svært vanlig navn i mange spansktalende land.

|}

Kvinnenavnet *Juan* (娟) er svært vanlig i Kina.

|}

## Kjente personer med navnet
Personene i listen er ordnet kronologisk etter fødselsår.
* Juan Domingo Perón (1895–1974), tidligere argentinsk president 
* Juan Antonio Samaranch, (1920–), tidligere president for Den internasjonale olympiske komité
* Juan Carlos I, (1938–), Spanias konge

### Oppdiktede personer
* Don Juan

## Navnedag
*Juan* har navnedag i flere land, oftest 24. juni, men har ikke noen norsk navnedag.

## Referanser


## Eksterne lenker
*
Andersen vinsjer

**Andersen** er en dansk vinsjprodusent. Vinsjene er alle laget i syrefast stål og leveres fra størrelse 10 til 12000. De lages i klassisk, selvhalende, elektriske og hydrauliske utgaver. Andersen ligger i Vejle.
Armin Sistek

**Armin Sistek** (født 3. januar 1983) er en norsk fotballspiller som spiller for den norske klubben Funnefoss/Vormsund Idrettslag.

Han spilte i flere år i Odd Grenland, og var lenge ansett som et stort talent. Han spilte to sesonger i FK Tønsberg og én sesong i FK Arendal før han før sesongen 2008 gikk til Asker. Sistek har siden vært en notorisk målscorer i Oddsenligaen. I 2014 skal han spille for Lyn Fotball på en kontrakt finansiert av klubbens supportere.

## Referanser


## Eksterne lenker
*
Horace Pippin

**Horace Pippin** (født 22. februar 1888 i West Chester, Pennsylvania, USA, død  6. juli 1946 samme sted) var en farget naivistisk maler.

* *Pictures just come to my mind, and I tell my heart to go ahead*
Stilen hans ble beskrevet som naivistisk snarere enn primitiv. Temaer han arbeidet med var landskaper og religiøse emner, men også slaveri og den raseskillepolitikken som USA ikke på langt nær var kvitt på den tid.

## Liv
Horace Pippin Han var født i en fattig familie og vokste opp i brytningstiden etter avskaffelsen av slaveriet, der fargede ble betraktet med skepsis når det gjaldt evner. Familien flyttet til Goshen i delstaten New York i 1891. Han forlot skolegangen i 1903 for å forsørge moren som da var blitt enke. Han fikk arbeide som bærer. Han var allerede som tiåring så smått i gang med å male bilder med bibelske temaer.

Moren døde i 1911, og han flyttet til Paterson, New Jersey. Der arbeidet han dels som støperiarbeider og des i pakkeri. Han meldte seg frivillig til militæret i 1917 og ble sendt som infanterist til Frankrike. Et tysk skudd ødela den høyre skulderen, slik at den ble ubevegelig for resten av livet. Han sa selv om krigen:«I did not care what or where I went at. I asked God to help me, and he did so. And that is the way I came through that terrible and Hellish place. For the whole entire battlfield was hell, so it was no place for any human being to be» *(Jeg brydde meg ikke om hvor og hva jeg skulle. Jeg ba Gud om hjelp, og den fikk jeg. Og det var slik jeg kom meg gjennom det helvetesstedet. For hele slagmarken var et helvete og ikke noe sted for noe menneskelig vesen å være.)* Fra krigen kom han hjem med en skissebok som regnes som hans tidligste verker som fortsatt finnes.

Han giftet seg i 1920 med enken Jenny Wade, som hadde en sønn. Hun åpnet vaskeri, og de klarte å leve av det hun tjente sammen med hans krigspensjon.

Han tok opp malingen for alvor i 1928 og ble en av de mere kjente naivistene. Han blir ofte sammenlignet med Henri Rousseau (1844 – 1910). Han utviklet en egen maleteknikk, der den venstre hånden førte den kraftløse høyre som holdt penselen.

Horace Pippin døde 6. juli 1946 i West Chester i Pennsylvania av et slaganfall mens han sov.

## Referanser


## Eksterne lenker
* Horace Pippin Paper Archives
* Butler Art
* Metropolitan Museum of Art
* Artyzm
* Horace Pippin links
* Horace Pippin links

### Utvalgte arbeider
* Self Portrait, 1944
* Interior, 1944
* Harmonizing, 1944
* Zachariah, 1943
* The Trial of John Brown, 1942
Anne-Mari Gulbrandsen

**Anne-Mari Gulbrandsen** (født 1984) er en norsk tidligere svømmer som representerte IL Varg og Bærumsvømmerne.

Hun vant 43 NM-gull i perioden 1999–2008. Hun vant kongepokalen i 2002, 2003, 2005 og 2006.

## Internasjonale meritter

## NM-medaljer

## Se også
* Norske rekorder i svømming

## Referanser


## Eksterne lenker
*
Tuomas Haapala

**Tuomas Haapala** (født 20. mars 1979) er en finsk fotballspiller for HJK Helsinki. Der ankom han i august i 2007. I Norge har Haapala spilt et drøyt år i tippeligalaget Sandefjord Fotball. 

Han har også spilt på det .

## Eksterne lenker
*
This Is Football

***This Is Football***, ofte forkortet bare **TIF**, er en serie fotballspill til PlayStation, PlayStation 2 og PlayStation Portable. Det første spillet i serien ble utgitt i 1999 og det siste i 2006.

## Referanser